Anapa kadısı Mehmed Emin sene-i mezbüre Recebü'l-ferdi gurresinden altı ay ve muvakkitleri es-Seyyid Ali ve Mehmed Emin ve es-Seyyid Ahmed Tahir altışar ay ve müşariki es-Seyyid el-Hac Ahmed kezalik altı ay zamanların ba'de't-tasarruf ref' ve yeri yevmi iki yüz akçe ile Kara İsa'lı kazasından yirmi ay hakiki infisali olan sezavar-ı inayet-i şehriyari mevlana es-Seyyid Alaeddin ibn es-Seyyid eş-Şeyh Fazlullah el-Üsküdari da'ilerine misliyle ba-rabi'a tevcih olunub ba'de hulül-i vaktihi ancak altı ay mutasarrıf olub bakiyye-i müddet-i örfiyesin kazay-ı ahardan tekmil eylemek ricasına ba'de'l-arz sadaka buyuruldu.